12. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 60/4802 της 19/28 Δεκ. 1974  (ΦΕΚ Β΄ 1346) Περί αυξήσεως των υπό του Ταμείου Ασφαλίσεως Ορθοδόξου Εφημεριακού Κλήρου Ελλάδος καταβαλλομένων συντάξεων. 1.Από 1ης Ιαν. 1975 αυξάνονται αι υπό του Ταμείου Ασφαλίσεως Ορθοδόξου Εφημεριακού Κλήρου της Ελλάδος (ΤΑΚΕ) καταβαλλόμεναι συντάξεις και προσωποπαγή βοηθήματα κατά ποσοστόν 10%. Της ως άνω αυξήσεως δικαιούνται οι μέχρι της 31.8.1974 καταστάντες συνταξιούχοι ως και οι μετά την ημερομηνίαν ταύτην συνταξιοδοτούμενοι ων η έναρξις συνταξιοδοτήσεως εμπίπτει εις το μέχρι και της 31.8.1974 χρονικόν διάστημα. 2.Καθορίζεται από 1ης Ιαν. 1975 και εφεξής ως κατώτατον όριον της καταβαλλομένης υπό του Ταμείου Συντάξεως εις άπαντας ανεξαιρέτως τους συνταξιούχους το ποσόν των 2.000 δραχ. μηνιαίως. Η παρούσα δημοσιευθήτω δια της Εφημερίδος της Κυβερνήσεως. Δια του άρθρ. 7 Καν. 61 της 11/28 Απρ. 1975 (ΦΕΚ Α΄ 80) συνεστήθησαν παρά τω ΤΑΚΕ αι ακόλουθοι θέσεις: Μία θέσις Αβ Κατηγορίας επί βαθμοίς 5ω-4ω. 2 θέσεις Β΄ Κατηγορίας, ενιαίου Κλάδου Γραφέων-Δακτυλογράφων επί βαθμοίς 5ω. 